
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Παράταση της εκκαθάρισης του Ελληνικού Οργα¬ 
νισμού Εξωτερικού Εμπορίου (ΟΠΕ) Α.Ε. 

2 Παράταση προθεσμίας υποβολής δηλώσεων 
στοιχείων ακινήτων (Ε9) για ολική ή μερική 
καταστροφή ακινήτων από τις πυρκαγιές της 
23-07-2018 που εκδηλώθηκαν στις Περιφερεια¬ 
κές Ενότητες Ανατολικής και Δυτικής Αττικής της 
Περιφέρειας Αττικής. 

3 Σύσταση Τομέων Αποκατάστασης Επιπτώσεων 
Φυσικών Καταστροφών. 


ΑΠΟΦΑΣΕΙΣ 

Αριθμ. 81150 _ (1) 

Παράταση της εκκαθάρισης του Ελληνικού Οργα¬ 
νισμού Εξωτερικού Εμπορίου (ΟΠΕ) Α.Ε. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005, 
β) του π.δ. 147/2017 «Οργανισμός του Υπουργείου 
Οικονομίας και Ανάπτυξης», όπως ισχύει (ΦΕΚ 192 Α'), 
γ) του π.δ. 123/2016 «Ανασύσταση των Υπουργείων.... 
Μετονομασία.... του Υπουργείου Οικονομίας, Ανάπτυξης 
και Τουρισμού σε Υπουργείο Οικονομίας και Ανάπτυ¬ 
ξης....» (Α' 208), 

δ) του π.δ. 22/2018 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 37), 
ε) του άρθρου 2 του ν. 4242/2014 (ΦΕΚ Α' 50/ 
28-02-2014), με το οποίο καταργείται ο «Ελληνικός Ορ¬ 
γανισμός Εξωτερικού Εμπορίου Α.Ε.» (ΟΠΕ) και τίθεται 
σε καθεστώς εκκαθάρισης. 

2. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 


διαδίκτυο «Πρόγραμμα Διαύγεια» και άλλες διατάξεις, 
όπως ισχύει (ΦΕΚ Α' 112). 

3. Την αριθμ. 126186/7-12-2015 (ΦΕΚ Β' 2626/ 
7-12-2015) απόφαση αντικατάστασης και ορισμού του 
εκκαθαριστή της Ανώνυμης Εταιρείας «Ελληνικός Οργα¬ 
νισμός Εξωτερικού Εμπορίου Α.Ε. (Ο.Π.Ε. Α.Ε.)». 

4. Το άρθρο 12 του ν. 4403/2016 (ΦΕΚ 125 Α'), σύμφω¬ 
να με το οποίο απαλείφεται το β' εδάφιο της παρ. 1 του 
άρθρου 2 του ν. 4242/2014 (ΦΕΚ 50 Α'). 

5. Την παρ. 2 της κοινής υπουργικής απόφασης με 
αριθμ. 127863/2-12-2016 (ΦΕΚ 3953/Β79-12-2016) 
«Ρύθμιση ζητημάτων και διαδικασιών που απορρέουν 
από τη λύση και εκκαθάριση του Ελληνικού Οργανισμού 
Εξωτερικού Εμπορίου Α.Ε». 

6. Τις αριθμ. 135243/16-12-2016 την 47167/25-04-2017 
και την 131849/31-11-2017 υπουργικές αποφάσεις με 
θέμα: «Έγκριση Έκθεσης Πεπραγμένων του εκκαθαριστή 
Παλαιολόγου Παλαιολόγου του Παναγιώτη της υπό εκ¬ 
καθάριση εταιρείας (Ελληνικός Οργανισμός Εξωτερικού 
Εμπορίου Α.Ε. [Ο.Π.Ε. Α.Ε.])». 

7. Τις αριθμ. 21026/20-02-2017 (Β'617), την 44974/ 
19-04-2017 (ΒΊ442),την 85949/02-08-2017 (Β'2987) και 
την 128615/23-11-2017 (Β'4187) υπουργικές αποφάσεις 
με θέμα: «Παράταση της εκκαθάρισης του Ελληνικού 
Οργανισμού Εξωτερικού Εμπορίου (ΟΠΕ) Α.Ε.». 

8. Το αριθμ. πρωτ. 577/16-11-2017, έγγραφο του εκ- 
καθαριστή της υπό εκκαθάριση εταιρείας (Ελληνικός 
Οργανισμός Εξωτερικού Εμπορίου Α.Ε. (Ο.Π.Ε. Α.Ε.) για 
τις οικονομικές υποχρεώσεις της εκκαθάρισης του Ο.Π.Ε. 
μέχρι 31-7-2018. 

9. Το αριθμ. πρωτ. 642/16-07-2018 έγγραφο του εκκα- 
θαριστή της Ελληνικός Οργανισμός Εξωτερικού Εμπο¬ 
ρίου Α.Ε. (Ο.Π.Ε. Α.Ε.) στο οποίο περιέχεται η πρόβλεψη 
μηνιαίων δαπανών από 1 -08-2018 μέχρι 31-12-2018, που 
θα αποτελέσουν υποχρεώσεις της εκκαθάρισης. 

10. Το αριθμ. πρωτ. 636/20-06-2018 έγγραφο του εκκα- 
θαριστή της Ελληνικός Οργανισμός Εξωτερικού Εμπορί¬ 
ου Α.Ε. (Ο.Π.Ε. Α.Ε.) με θέμα: «Αίτηση παράτασης προθε¬ 
σμίας ολοκλήρωσης των εργασιών της εκκαθάρισης του 
Ελληνικού Οργανισμού Εξωτερικού Εμπορίου (ΟΠΕ) Α.Ε.. 

11. Την αριθμ. πρωτ.: ΓΔΟΥ 852/25-7-2018 εισήγηση 
της Προϊσταμένης της Γενικής Δ/νσης Οικονομικών 
Υπηρεσιών, σύμφωνα με το αρ. 24 παρ. 5ε του ν. 4270/ 
2014, όπως τροποποιήθηκε με το αριθμ. 10 παρ. 6 του 
ν. 4337/2015 και το αριθμ. 75 παρ. 3 του Συντάγματος. 

Τεύχος Β' 3019/26.07.2018 


12.Το γεγονός ότι με την παρούσα απόφαση, δημιουρ- 
γείται δαπάνη σε βάρος του κρατικού προϋπολογισμού, 
ύψους 88.500 €, αποφασίζουμε: 

Εγκρίνεται η παράταση της εκκαθάρισης, της υπό εκ¬ 
καθάριση εταιρείας, Ελληνικός Οργανισμός Εξωτερικού 
Εμπορίου Α.Ε. (Ο.Π.Ε. Α.Ε.) κατά πέντε (5) μήνες, δηλαδή 
από 01-08-2018 στις 31-12-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2018 

Ο Υπουργός 

ΙΩΑΝΝΗΣ ΔΡΑΓΑΣΑΚΗΣ 


Αριθμ. ΠΟΑ. 1143 (2) 

Παράταση προθεσμίας υποβολής δηλώσεων 
στοιχείων ακινήτων (Ε9) για ολική ή μερική 
καταστροφή ακινήτων από τις πυρκαγιές της 
23-07-2018 που εκδηλώθηκαν στις Περιφερεια¬ 
κές Ενότητες Ανατολικής και Δυτικής Αττικής της 
Περιφέρειας Αττικής. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του 
ν. 2020/1992 (ΦΕΚ 34 Α'), όπως ισχύει, με την οποία εξου¬ 
σιοδοτείται ο Υπουργός Οικονομικών να παρατείνει με 
απόφασή του που δημοσιεύεται στην Εφημερίδα της 
Κυβερνήσεως τις προθεσμίες που ορίζονται από τις κεί¬ 
μενες φορολογικές διατάξεις υποβολής φορολογικών 
δηλώσεων σε εξαιρετικές περιπτώσεις. 

2. Τις διατάξεις του άρθρου 23 του ν. 3427/2005 
(ΦΕΚ 312 Α') και ειδικότερα των παραγράφων 1 και 3 
του άρθρου αυτού. 

3. Το π.δ. 111/2014 (ΦΕΚ Α' 178/2014 και 25/2015) «Ορ¬ 
γανισμός του Υπουργείου Οικονομικών», όπως τροπο¬ 
ποιήθηκε και ισχύει. 

4. Το π.δ. 125/2016 (ΦΕΚ 210 Α') «Διορισμός Υπουργών, 
Αναπληρωτών Υπουργών και Υφυπουργών». 

5. Την ΥΠΟΙΚ 0010218 ΕΞ 2016 (ΦΕΚ 3696 Β') απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων στην Υφυπουργό Οικονομικών 
Αικατερίνη Παπανάτσιου». 

6. Τις διατάξειςτου ν. 4389/2016 (ΦΕΚ 94 Α') «Επείγου¬ 
σες διατάξεις για την εφαρμογή της συμφωνίας δημο¬ 
σιονομικών στόχων και διαρθρωτικών μεταρρυθμίσεων 
και άλλες διατάξεις» και ειδικότερα το άρθρο 41 αυτού. 

7. Την από 23-07-2018 ανακοίνωση της Περιφέρειας 
Αττικής περί κήρυξης σε κατάσταση Έκτακτης Ανάγκης 
Πολιτικής Προστασίας των Περιφερειακών Ενοτήτων 
Ανατολικής και Δυτικής Αττικής μετά τις πυρκαγιές που 
εκδηλώθηκαν στις 23-07-2018 στις ανωτέρω περιοχές. 

8. Το γεγονός ότι οι εν λόγω πυρκαγιές είχαν ως απο¬ 
τέλεσμα να απορρυθμιστεί η κοινωνική και οικονομική 
ζωή στις ανωτέρω περιοχές. 


9. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Παρατείνεται μέχρι και την 31.12.2018 η προθεσμία 
για υποβολή δηλώσεων στοιχείων ακινήτων (έντυπο Ε9) 
για μεταβολές ακινήτων που βρίσκονται στις περιοχές 
των Περιφερειακών Ενοτήτων Ανατολικής και Δυτικής 
Αττικής της Περιφέρειας Αττικής και έχουν υποστεί ζη¬ 
μιές από τις πυρκαγιές που εκδηλώθηκαν την 23η Ιου¬ 
λίου 2018, προκειμένου να αποτυπωθεί η πραγματική 
κατάσταση των ακινήτων αυτών μετά τις πυρκαγιές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2018 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. οικ./617/ΓΔζΙ (3) 

Σύσταση Τομέων Αποκατάστασης Επιπτώσεων 

Φυσικών Καταστροφών. 

Ο ΥΠΟΥΡΓΟΣ 

ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α. Του ν. 867/1979 (Α' 24) «Περί Κυρώσεως τροποποι- 
ήσεως και συμπληρώσεως της από 28.7.1978 πράξεως 
Νομοθετικού Περιεχομένου του Προέδρου της Δημο¬ 
κρατίας περί αποκαταστάσεως ζημιών εκ των σεισμών 
1978 εις περιοχήν Βορείου Ελλάδας κ.λπ. και ρυθμίσεως 
ετέρων τινών συναφών θεμάτων». 

β.Τουν. 1190/1981 (Α' 203) «Περί κυρώσεως της από 
26.3.1981 Πράξεως Νομοθετικού Περιεχομένου του 
Προέδρου της Δημοκρατίας περί αποκαταστάσεως ζη¬ 
μιών έκτων σεισμών 1981 και ρυθμίσεως ετέρων συνα¬ 
φών θεμάτων». 

γ.Του άρθρου 253 ν. 4555/2018 (Α' 133) «Μεταρρύθ¬ 
μιση του θεσμικού πλαισίου της Τοπικής Αυτοδιοίκη¬ 
σης - Εμβάθυνση της Δημοκρατίας - Ενίσχυση της Συμ¬ 
μετοχής - Βελτίωση της οικονομικής και αναπτυξιακής 
λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ I»] - 
Ρυθμίσεις για τον εκσυγχρονισμό του πλαισίου οργά¬ 
νωσης και λειτουργίας των ΦΟΔΣΑ - Ρυθμίσεις για την 
αποτελεσματικότερη, ταχύτερη και ενιαία άσκηση των 
αρμοδιοτήτων σχετικά με την απονομή ιθαγένειας και 
την πολιτογράφηση - Λοιπές διατάξεις αρμοδιότητας 
Υπουργείου Εσωτερικών και άλλες διατάξεις». 

δ. Του ν. 4270/2014 (Α' 143) Αρχές Δημοσιονομικής 
Διαχείρισης και Εποπτείας (Ενσωμάτωση της Οδηγίας 
2011/85/ΕΕ) - Δημόσιο Λογιστικό και άλλες διατάξεις». 

ε. Του άρθρου 10 του ν. 2576/1998 (Α' 25) « Βελτίω¬ 
ση των διαδικασιών για την ανάθεση της κατασκευής 
των Δημοσίων Έργων και άλλες διατάξεις», όπως τρο¬ 
ποποιήθηκε με το άρθρο 84 του ν. 4313/2014 (Α' 261) 
«Ρυθμίσεις θεμάτων Μεταφορών, Τηλεπικοινωνιών και 
Δημοσίων Έργων και άλλες διατάξεις». 

στ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98). 

ζ.Τουπ.δ. 123/2017 (Α' 151) «Οργανισμόςτου Υπουρ¬ 
γείου Υποδομών και Μεταφορών». 

η. Του π.δ. 123/2016 (Α'208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετα- 
ναστευτικής Πολιτικής και Υπουργείου Ψηφιακής Πολι¬ 
τικής, Τηλεπικοινωνιών και Ενημέρωσης μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

ΘΤου π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη. 

3. Το γεγονός ότι υπάρχει επιτακτική ανάγκη να διενερ- 
γηθούν αυτοψίες προκειμένου να εκτελεστούν εργασίες 
αποκατάστασης πληγέντων από τις πυρκαγιές της 23 ης και 
24ης Ιουλίου 2018 σε περιοχές της Ανατολικής και Δυτικής 
Αττικής και προς τούτο είναι αναγκαία η ίδρυση τωνΤομέ- 
ων Αποκατάστασης Επιπτώσεων Φυσικών Καταστροφών 
για την άμεση εξυπηρέτηση των πολιτών, αποφασίζουμε: 

1. Για την υλοποίηση του έργου της αποκατάστασης 
των πληγέντων από τις πυρκαγιέςτης 23ης και 24ης Ιου¬ 
λίου 2018 σε περιοχές της Ανατολικής και Δυτικής Αττι¬ 
κής συστήνουμε Τομέα Αποκατάστασης Επιπτώσεων 
Φυσικών Καταστροφών Ανατολικής Αττικής και Τομέα 
Αποκατάστασης Επιπτώσεων Φυσικών Καταστροφών 
Δυτικής Αττικής με έδρα το Δήμο Ραφήνας - Πικερμίου 
και το Δήμο Μεγαρέων αντιστοίχως, οι οποίοι εντάσσο¬ 
νται στην οργανωτική δομή της Διεύθυνσης Αποκατά¬ 
στασης Επιπτώσεων Φυσικών Καταστροφών Κεντρικής 
Ελλάδας της Γενικής Γραμματείας Υποδομών του Υπουρ¬ 
γείου Υποδομών και Μεταφορών. 

2. Οι αρμοδιότητες τωνΤομέων συνίστανται ενδεικτικά σε: 

• Έλεγχο των δικαιολογητικών που υποβάλλονται για 


τη χορήγηση επιδόματος ή στεγαστικής συνδρομής, 
καθώς και όλες οι απαιτούμενες ενέργειες για τον κα¬ 
θορισμό των δικαιούχων. 

• Έλεγχο και χαρακτηρισμό των κτιρίων λόγω των βλα¬ 
βών που έχουν υποστεί από την πυρκαγιά, μετά από αί¬ 
τηση των ενδιαφερομένων, σύμφωνα με τις ισχύουσες 
διατάξεις. 

• Έλεγχο των μελετών επισκευής καθώς και απαιτού- 
μενες διαδικασίες για τη χορήγηση στεγαστικής συνδρο¬ 
μής για επισκευή και τον έλεγχο της προόδου εργασιών 
επισκευής. 

• Απαιτούμενες διαδικασίες για τον καθορισμό των δι¬ 
καιούχων στεγαστικής συνδρομής για ανακατασκευή ή 
αυτοστέγαση, την έγκριση της στεγαστικής συνδρομής 
και τη χορήγησή της καθώς και τον έλεγχο της προόδου 
εργασιών ανακατασκευής. 

• Πληροφόρηση των πολιτών σχετικά με όλα τα θέμα¬ 
τα της αποκατάστασης των πληγέντων κτισμάτων και 
αυτοκινήτων. 

3. Το έργο της αποκατάστασης των πληγέντων κτι- 
σμάτων από την πυρκαγιά της 23ης και 24ης Ιουλίου 
2018 στις περιοχές της Ανατολικής και Δυτικής Αττικής 
θα εκτελείται υπό τις οδηγίες, τον άμεσο έλεγχο και το 
συντονισμό της Γενικής Διεύθυνσης Αποκατάστασης 
Επιπτώσεων Φυσικών Καταστροφών της Γενικής Γραμ¬ 
ματείας Υποδομών του Υπουργείου Υποδομών και Με¬ 
ταφορών, η οποία διατηρεί τις αρμοδιότητες, όπως αυτές 
απορρέουν από τις ισχύουσες διατάξεις. 

4. Με απόφαση του Υπουργού Υποδομών και Μεταφο¬ 
ρών δύναται να καθοριστούν ειδικότερα θέματα σχετικά 
με τη διαχείριση και την εν γένει λειτουργία τωνΤ.Α.Ε.Φ.Κ. 
της παρούσης και να ρυθμιστεί κάθε άλλη σχετική λε¬ 
πτομέρεια και λοιπά συναφή θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2018 

Ο Υπουργός 

ΧΡΗΣΤΟΣ ΣΠΙΡΤΖΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3019/26.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























